12. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 399 της 28/28 Ιουν. 1972 (ΦΕΚ Α' 98) Περί ιδρύσεως Τμημάτων Μηχανολόγων Μηχανικών και Πολιτικών Μηχανικών παρά τη Πολυτεχνική Σχολή του Πανεπιστημίου Πατρών. "Έχοντες υπ’ όψιν :1)Τας διατάξεις των άρθρ. 6 και 8 του Ν.Δ.4425/1964 «περί ιδρύσεως Πανεπιστημίου εν Πάτραις», ως το πρώτον αντικατεστάθη δια του άρθρ. 1 του Ν.Δ. 1051/1971 «περί τροποποιήσεως και συμπληρώσεως των περί Πανεπιστημίου Πατρών ισχυουσών διατάξεων», 2)την υπ’ αριθ. Γ.Υ.Σ. 1280/1967 (ΦΕΚ 345 τεύχ. Β') απόφασιν του Πρωθυπουργού, 3)την γνώμην της Διοικούσης Επιτροπής του Πανεπιστημίου Πατρών (συνεδρία 19.4.1972), και 4)την υπ’ αριθ. 388/1972 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, απεφασίσαμεν και διατάσσομεν: Άρθρον μόνον.-1.Ιδρύονται παρά τη Πολυτεχνική Σχολή του Πανεπιστημίου Πατρών τα Τμήματα α)Μηχανολόγων Μηχανικών και β)Πολιτικών Μηχανικών. Η φοίτησις εις τα Τμήματα ταύτα είναι πενταετής. 2.Η λειτουργία του Α' έτους σπουδών δια της παρ. 1 του παρόντος, ιδρυομένων Τμημάτων άρχεται από του Ακαδ. Έτους 1972-1973, τα υπόλοιπα δε ανά έν κατά τα επόμενα Ακαδημαϊκά έτη, μέχρι συμπληρώσεως του πενταετούς κύκλου σπουδών. 3.Δι’ έκαστον των Τμημάτων τούτων ορίζεται κεχωρισμένως αριθμός εισακτέων κατά τας προς τούτο ισχύουσας διατάξεις. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 